Diari Oficial de la Generalitat Valenciana


Sumari del DOGV 8098, del 03-08-2017 (2017/7140)

RESOLUCIÓ de 24 de juliol de 2017, del rector, per la qual s'ordena la publicació del Pla d'ordenació de personal per a una reestructuració organitzativa i alinear la relació de llocs de treball amb el Pla estratègic KLS 4000.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/7140


Data del document
:   24-07-2017

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 24 de juliol de 2017, del rector, per la qual s'ordena la publicació del Pla d'ordenació de personal per a una reestructuració organitzativa i alinear la relació de llocs de treball amb el Pla estratègic KUP 8814. [2017/7140]  
El Consell de Govern de la Universitat Jaume I, en la sessió celebrada el dia 15 de maig de 2017, ha aprovat, entre altres, el Pla d'ordenació de personal per a una reestructuració organitzativa i alinear la relació de llocs de treball amb el Pla estratègic ONB 9068.  
L'article 111 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, estableix, en l'apartat 3, «Aprovat el pla d'ordenació de personal i publicat en el Diari Oficial de la Generalitat Valenciana...».  
El Pla d'ordenació de personal que es publica no comporta cap modificació de les classificacions dels llocs de treball afectats.  
  
En atenció d'aquests motius, resolc:  
  
Ordenar la publicació en el Diari Oficial de la Generalitat Valenciana del Pla d'ordenació de personal per a una reestructuració organitzativa i alinear la relació de llocs de treball amb el Pla estratègic HVZ 4035, que s'adjunta com a annex a aquesta resolució.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu, davant del Jutjat Contenciós Administratiu de Castelló, d'acord amb els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors des de l'endemà de la notificació.  
No obstant l'anterior, es pot interposar un recurs de reposició davant del rector en el termini d'un mes comptador des de l'endemà de la notificació; en aquest cas no es podrà interposar el recurs contenciós administratiu esmentat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 24 de juliol de 2017.- El rector: Vicent Climent Jordà.  
  
  
  
ANNEX  
Pla d- ordenació de personal per a una reestructuració organitzativa i alinear la relació de llocs de treball amb el Pla estratègic CBT 3226  
  
Pla d'ordenació del personal de l'UJI  
  
1. Marc legal  
El primer aspecte que cal tindre en compte és el marc legal que ordena la modificació de l'estructura dels llocs de treball en una administració pública, perquè cal vetlar per la seguretat jurídica de tots els actes i de tots els implicats. En aquest punt les referències bàsiques són el Reial decret legislatiu 5/2015, de 30 d'octubre, pel que s'aprova el text refós de la Llei de l'Estatut Bàsic de l'Empleat Públic (TREBEP), i la Llei 10/2010, de 9 de juliol, d'ordenació i gestió de la funció pública valenciana.  
L'article 81 (TREBEP) estableix:  
Article 81. Mobilitat del personal funcionari de carrera  
1. Cada administració pública, en el marc de la planificació general dels seus recursos humans i sense perjudici del dret dels funcionaris a la mobilitat, pot establir regles per a l'ordenació de la mobilitat voluntària dels funcionaris públics quan considere que hi ha sectors prioritaris de l'activitat pública amb necessitats específiques d'efectius.  
  
2. Les administracions públiques, de manera motivada, poden traslladar els seus funcionaris, per necessitats de servei o funcionals, a unitats, departaments o organismes públics o entitats diferents dels de la seua destinació, respectant les retribucions, condicions essencials de treball, i modificant, si s'escau, l'adscripció dels llocs de treball dels quals siguen titulars. Quan per motius excepcionals els plans d'ordenació de recursos impliquen canvi de lloc de residència s'ha de donar prioritat a la voluntarietat dels trasllats. Els funcionaris tenen dret a les indemnitzacions establertes per reglament per als trasllats forçosos.  
  
3. En cas de necessitat urgent i inajornable, els llocs de treball es poden proveir amb caràcter provisional i la seua convocatòria pública s'ha de fer dins el termini que assenyalen les normes que hi siguen aplicables.  
Els articles 44 i 45 de la Llei 10/2010, d'ordenació i gestió de la funció pública valenciana, habiliten l'Administració per a aprovar plans per a l'ordenació del personal.  
  
Capítol III  
Instruments de planificació i ordenació del personal  
  
Article 44. Objectius de la planificació i ordenació  
La planificació i l'ordenació del personal tindrà com a objectiu contribuir a la consecució de l'eficàcia en la prestació dels serveis i de l'eficiència en la utilització dels recursos econòmics disponibles a través de la dimensió adequada dels efectius, la seua millor distribució, formació, promoció professional i mobilitat.  
  
Article 45. Plans d'ordenació del personal  
L'Administració podrà aprovar plans per a l'ordenació del seu personal. Amb aquesta finalitat, prèvia l'anàlisi de les disponibilitats i necessitats de personal, tant des del punt de vista del nombre d'efectius, com dels perfils professionals o dels nivells de qualificació, podrà adoptar algunes de les mesures següents:  
a) Modificació dels sistemes d'organització del treball i/o de les estructures de llocs de treball.  
b) Mesures de mobilitat voluntària, entre les quals podrà figurar la convocatòria de concursos de provisió de llocs limitats a personal dels àmbits que es determinen, així com de mobilitat forçosa de conformitat amb el que disposa el títol VII d'aquesta llei.  
c) Accions formatives específiques.  
d) Mesures relacionades amb la selecció de personal com:  
1r La suspensió d'incorporacions de personal extern a un determinat àmbit funcional.  
2n La convocatòria de procediments selectius de promoció interna amb caràcter general o limitats a un determinat cos, escala, agrupació professional funcionarial o àmbit funcional.  
3r La incorporació de nou personal a través de l'oferta d'ocupació pública, d'acord amb el que establix l'article següent.  
e) Altres mesures que resulten adequades per a la consecució dels objectius del pla.  
2. Pla d'ordenació del personal  
El Pla estratègic JZA 6607 planteja una sèrie d'objectius, la consecució dels quals exigeix una reestructuració organitzativa, donat el marc legal i econòmic que ens limita. En qualsevol cas, les organitzacions han de ser dinàmiques i han de tindre la capacitat de resposta per adaptar-se als canvis de l'entorn. Els canvis organitzatius proposats són els següents:  
- Creació d'una Unitat d'Anàlisis i Desenvolupament TI.  
- Creació d'una Oficina d'Innovació i Auditoria TI.  
- Altres canvis.  
2.1. Unitat d'Anàlisi i Desenvolupament TI  
La Universitat Jaume I, en els seus estatuts, fa una aposta ferma pel programari de codi obert. Per altra banda, des dels seus inicis l'UJI va optar per un disseny a mida dels seus aplicatius. Aquesta decisió ha permès donar compliment al mandat estatutari, ja que el codi produït es publica sota llicències obertes i es posa a l'abast de qualsevol que vulga fer-ne ús. La pràctica totalitat dels aplicatius que fa servir l'UJI són dissenyats per analistes propis i la immensa majoria del programari es desenvolupa per professionals de la nostra plantilla. Les metodologies implantades en els darrers anys i un model d'assignació de recursos basat en una cartera de projectes permeten un desenvolupament centrat en la participació directa dels serveis que demanden els aplicatius.  
Fins ara, la Unitat d'Anàlisi i Desenvolupament TI estava integrada orgànicament dins del Servei d'Informàtica, però funcionalment ha depés de la Gerència i del Gabinet de Planificació i Prospectiva Tecnològica. La dependència orgànica del Servei d'Informàtica era conseqüència d'una visió de desenvolupament de software, que percep aquesta activitat des d'una vessant tecnològica. Per això es va englobar en un sol servei un conjunt molt dispar d'activitats, algunes relacionades amb infraestructura tecnològica i altres amb el disseny, construcció i desplegament d'eines de suport a la gestió administrativa, acadèmica, de recerca... El desenvolupament de software de gestió és una activitat que necessita de la infraestructura informàtica com qualsevol altra unitat administrativa, això sí, amb algun element addicional (com ara l'àrea que es coneix com «devops»).  
El desenvolupament de software té assignades unes funcions i defineix uns perfils professionals diferenciats del propis d'un servei de provisió d'infraestructures de comunicacions i procés d'informació. La missió d'aquesta unitat és donar suport a l'activitat universitària mitjançant el disseny, el desenvolupament i la integració d'aplicatius, eines i serveis que incorporen les oportunitats que ofereixen les tecnologies de la informació.  
Més en concret els objectius de la unitat són:  
- Executar la cartera de projectes TI de suport a la gestió i la docència.  
- Dissenyar els serveis TI de suport a la gestió i la docència.  
- Coordinar amb el servei responsable de la infraestructura TI les necessitats de sistemes de procés d'informació per donar suport al programari.  
- Portar a terme les tasques de disseny, anàlisi i desenvolupament del programari en coordinació amb els serveis que demanden o exploten les eines.  
- Coordinar el desenvolupament de l'ERP institucional i la integració, quan siga escaient, amb eines i serveis de tercers.  
- Gestionar l'aula virtual institucional i, si escau, la seua integració amb eines i serveis de tercers.  
- Coordinar els treballs de millora dels sistemes d'informació que suporten la gestió i la docència de la universitat, tenint en compte tots els òrgans amb competències en aquesta matèria.  
- Exercir una funció de vigilància i d'anàlisi TI per tal de detectar necessitats i establir nous criteris per al disseny organitzatiu.  
- Proposar, establir i comunicar l'estratègia tecnològica de la universitat.  
- Organitzar les activitats de formació, orientació i assessorament en les matèries de que és responsable la unitat.  
- Vetllar per una correcta coordinació amb l'àrea de sistemes del servei que proveeix la infraestructura TI.  
Els analistes informàtics i els programadors informàtics formen el personal encarregat de dissenyar i desenvolupar les eines informàtiques. Aquest personal ha estat adscrit orgànicament al Servei d'Informàtica des del seu inici, però funcionalment ha anat integrant-se en l'àmbit de la Gerència i del Gabinet de Planificació i Prospectiva Tecnològica. Des de fa uns anys els analistes i els programadors estan físicament ubicats en l'edifici Espaitec 2 i el maquinari sobre el que corre el programari desenvolupat s'ha virtualitzat i migrat al núvol. Aquesta estructura ha estat funcionant amb independència funcional del Servei d'Informàtica, sota la direcció del cap de servei del Gabinet de Planificació i Prospectiva Tecnològica. Donades les actuals restriccions legals que impedeixen crear noves places de plantilla, es mantindrà la coordinació des de la gerència i la direcció de la nova Oficina d'Innovació i Auditoria TI.  
  
Els estatuts de la Universitat Jaume I, en l'article 34.1, lletra b, diu que l'UJI haurà de disposar del Servei d'Informàtica, «que és l'encarregat de la organització general dels sistemes automatitzats d'informació, de la organització general de la xarxa, de la prestació del suport informàtic a la gestió i de l'atenció als seus membres com a usuàries i usuaris de bens informàtics de titularitat de la universitat». La conclusió de l'Assessoria Jurídica de l'UJI, en un informe elaborat el 29.03.2017, és que «no és necessari la modificació dels Estatuts de l'UJI per fer un canvi de la denominació del Servei d'Informàtica i/o disgregar el mateix en un o diversos serveis, sempre que la universitat continue garantint la prestació de les funcions previstes en la lletra b de l'article 34.1 dels Estatuts».  
  
A continuació es detalla el personal que s'adscriurà a la nova unitat.  
  
  
Número plaça Catalogació Unitat actual Observacions  
25556 D6-97-Q257 YP   
36685 R3-10-E414 NS   
96705 M8-54-H846 CT   
30035 V5-86-Z744 OX   
80599 H1-95-P128 WK   
44717 Q7-37-E864 QX   
84196 M2-53-I031 FZ   
54365 E7-03-T734 UI   
27920 T2-03-N720 HW   
56159 Q0-59-M013 ZB   
61379 O1-54-D224 VU   
12306 B7-77-T867 MS   
  
  
2.2. Oficina d'Innovació i Auditoria TI  
La missió d'aquesta oficina és el suport als òrgans de govern en l'anàlisi, planificació i desenvolupament de projectes institucionals basats en TI, així com en la investigació, l'aplicació, la formació, la difusió i la innovació en noves tecnologies, tant organitzatives com de procés de la informació. L'objectiu principal és donar suport al disseny organitzatiu de la institució mitjançant el disseny d'eines i serveis que incorporen i integren les noves tecnologies en la estructura universitària.  
  
La gestió del canvi per a la millora tecnològica no s'ha de contemplar únicament des d'una perspectiva tècnica. Més important que incorporar a l'organització les tecnologies més innovadores és aconseguir que aquestes milloren la gestió en sentit ample i redunden en benefici d'una universitat més productiva. Cal establir, dins del procés de canvi, un marc de referència que incorpore el lideratge en la innovació TI com a procés operatiu i que determine la posada en valor dels seus resultats. En definitiva, aconseguir una gestió de la innovació TI com un procés operatiu més, transversal i sistematitzat, amb un clar impacte en la pròpia estructura organitzativa.  
Per aconseguir aquesta gestió cal adoptar sistemàtiques basades en la utilització de les millors pràctiques, com ara el Govern TI, que inclou la innovació TI, el Control o Auditoria TI i l'Arquitectura Empresarial com eines per a la col·laboració entre el disseny organitzatiu i el desenvolupament de productes i serveis TI de qualitat.  
  
L'Oficina ha de treballar per la millora de la qualitat en la gestió estratègica del procés tecnològic de la UJI i en les practiques de gestió de la tecnologia: diagnosis, prospectiva i formació:  
- Tenint com a responsabilitat la gestió del procés d'innovació tecnològica i de la seguretat de la informació, així com un catàleg de projectes i serveis permanentment actualitzat i adequat a les necessitats de la institució, i la protecció de dades personals en l'emissió d'informes, supervisió del compliment, anàlisi de riscos, coordinació d'auditories, i representació i tràmits davant l'autoritat de control.  
  
- Coordinant el desenvolupament de l'ERP institucional i els treballs de millora dels sistemes d'informació que els suporten.  
- Exercint una funció de vigilància i d'anàlisi estratègic i tecnològic, per tal de detectar, conceptualitzar i caracteritzar sistemàticament els criteris de disseny corporatiu.  
- Organitzant formació, orientació i assessorament en les tecnologies emergents.  
- Contribuint a la difusió de la imatge d'innovació tecnològica de la Universitat en congressos, publicacions i mitjans de comunicació  
  
- Mantenint actualitzat el marc tecnològic SI/TI i el catàleg de projectes i serveis com a eina de Govern IT de la institució. Com a eina per a la organització del procés tecnològic i l'auditoria dels sistemes d'informació.  
La CRUE-TIC, sectorial de la CRUE per a temes TI, per tal de assegurar el compliment del que disposa l'Esquema Nacional de Seguretat (ENS), el Esquema Nacional de Interoperabilitat (ENI) i l'actual ordenament jurídic en temes TI, recomana a les universitats disposar d'un lloc de treball amb el requisit de tindre una certificació en Auditoria i Control. La més reconeguda és la de CISA, expedida per l'ISACA. De fet, la sectorial TI de CRUE ha creat un grup de treball per a l'Auditoria TI amb l'objectiu de facilitar que totes les universitats tinguen un lloc de treball amb acreditació, tot proposant com a referència el certificat CISA de ISACA.  
Segons la vigent política de seguretat TI de la UJI (Resolució del rector de 31.01.2014), la responsabilitat de la seguretat recau en la Gerència i la del servei en el Vicerectorat que ostenta l'alta direcció del SI. Per tant aquesta oficina ha d'estar adscrita a la Gerència per tal de complir el que diu l'article 10 de la seguretat com a funció diferenciada de l'Esquema Nacional de Seguretat:  
«En els sistemes d'informació es diferenciarà el responsable de la informació, el responsable del servei i el responsable de la seguretat.  
  
El responsable de la informació determinarà els requisits de la informació tractada; el responsable del servei determinarà els requisits dels serveis prestats; i el responsable de seguretat determinarà les decisions per a satisfer els requisits de seguretat de la informació i dels serveis.  
  
La responsabilitat de la seguretat dels sistemes d'informació estarà diferenciada de la responsabilitat sobre la prestació dels serveis.  
  
La política de seguretat de l'organització detallarà les atribucions de cada responsable i els mecanismes de coordinació i resolució de conflictes.»  
L'àmbit de la seguretat ha comptat fins ara amb el suport del personal administratiu del GPPT en les tasques de supervisió i control de contactes administratius que impliquen accés a dades de caràcter personal i de tramitació davant de l'Agència Espanyola de Protecció de Dades, així com suport a la gestió de dietes i de compres menors. Fins que es dote l'Oficina de personal administratiu, el GPPT continuarà donant el mateix suport administratiu.  
El personal que s'adscriurà a la nova a oficina és el següent:  
  
Número plaça Catalogació Unitat actual Observacions  
87828 X5-84-U761 CNLK   
91180 L3-28-T904 FAST   
76547 G0-45-D380 BNEP   
  
  
2.3. Altres canvis  
- Oficial de laboratori del Departament d'Enginyeria de Sistemes Industrials i Disseny que a la RLT té horari de matí i ha de ser de vesprada.  
  
Número plaça Catalogació Unitat actual Observacions  
10577 C1-18-E027 Dep. ESID Horari de vesprada  
  
  
- Suport al Laboratori d'Economia Experimental. Aquest laboratori consta d'un equipament informàtic que s'ha de mantindre i actualitzar, i on fa falta personal tècnic que done suport continu per al seu bon funcionament. Per tal de donar solució a aquesta necessitat es canvia l'adscripció orgànica d'un tècnic de laboratori des del Departament d'Enginyeria i Ciència dels Computadors al Servei d'Infraestructura Informàtica, amb la funció de donar suport prioritari al Laboratori d'Economia Experimental.  
  
Número plaça Catalogació Unitat actual Observacions  
10658 C1-18-E027 Dep. EICE S'adscriu al Servei d'Infraestructura Informàtica  
  
  
- Departament de Ciències Agràries i del Medi Natural i Departament d'Enginyeria Química. La plaça d'administratiu ubicat al Departament de Ciències Agràries i del Medi Natural dóna servei també al Departament d'Enginyeria Química.  
Número plaça Catalogació Unitat actual Observacions  
10533 C1-16-E024 Dep. CAMN Dóna servei també al Departament d'Enginyeria Química  
  
  
- Conductor. La legislació va obligar que la plaça de conductor es catalogara com a personal laboral, i que la persona que ocupava una plaça de funcionari haguera d'optar per una excedència en la plaça de funcionari que ocupava per a poder desenvolupar les seues funcions d'acord amb la normativa. Aquesta restricció legal ha desaparegut i cal normalitzar aquesta situació requalificant la plaça de funcionari.  
  
Número plaça Catalogació Unitat actual Naturalesa Observacions  
10266 C2-14-E024 Auxiliar de Serveis FAE   
  
  
- Administratiu del Servei de Contractació i Assumptes Generals. El Registre General de l'UJI, per imperatiu legal, ha passat a prestar bàsicament un servei telemàtic. El personal assignat a registre ha d'efectuar una tasca de suport al registre electrònic. Per això el registre s'ha integrat en la nova oficina d'Infocampus, amb l'objectiu de donar un servei semblant als PROP de moltes administracions públiques. El lloc de treball 10408 és d'horari partit perquè de vesprada donava suport al registre. La integració del registre general en Infocampus, amb una dotació de personal important, permet que aquest lloc de treball dedique la totalitat del seu temps al Servei de Contractació i Assumptes Generals (on està adscrit). Per això l'horari d'aquesta plaça serà de matí, i s'ajusta el complement específic a la resta de places amb les mateixes característiques.  
  
Número plaça Catalogació Unitat actual Observacions  
10711 C1-16-E033 Servei de Contractació i Assumptes Generals Nova catalogació  
C1-16-E024